**Amina Sewali** (født 23. juni 1989 i Uganda) er en ugandisk-norsk artist, musiker, komponist, manusforfatter og skuespiller. Høsten 2014 spilte hun *Solveig* i Nationaltheatrets oppsetning av *Peer Gynt*.

Karriere
--------

Som fjortenåring deltok Amina i Ungdommens kulturmønstring og gikk videre fra fylkesmønstringen til landsmønstringen Trondheim, to år på rad 2005 og 2006. 

I 2006 medvirket hun som danser og skuespiller i Den Norske Operas oppsetning av *Izzat – en kjærlighetsopera*. 
I 2007 var hun med i ungdomsserien *Glatte gater* som gikk på NRK, som ble i 2008 gjort om til kinofilmen *99% ærlig*. Filmen ble nominert til to Amandapriser i 2009, for "Beste musikk" og "Beste dokumentar". 

I 2010 var hun både tekstforfatter, komponist og skuespiller i *Tæsjern på Grønland*, en moderne versjon Shakespeares *Kjøpmannen i Venedig*. I 2012 var hun sammen med Sarah Ramin Osmundsen forteller og manusforfatter i Oslo-Filharmoniens oppsetningen av *Patty og Ulven*, en moderne tolkning av Sergej Prokofjevs *Petter og ulven*.

I 2011 ble debutalbumet hennes *Amina Sewali*, som hun produserte sammen med Even Johansen og Børge Fjordheim, utgitt av Warner Music Norway, som hun var signert hos frem til 2011. Aminas første single, «One Digit» kom ut i 2010. I 2013 reiste hun på skoleturné med Rikskonsertene med forestillingen «Amina Sewali – Gjør det selv!».

Høsten 2014 spilte hun *Solveig* i Nationaltheatrets oppsetning av *Peer Gynt*. I 2015 ble hun tatt opp til andre kull på skuespillerutdanningen «Det Multinorske» ved Det norske teatret, og fullførte bacheloren i juni 2018 

Hun har også skrevet barneromanen *Hør’a, dagbok!* (Aschehoug, 2020) som var nominert til Bokslukerprisen 2021/2022 og som var dramatisert og satt opp som teaterforestilling av Riksteatret i 2023.

Diskografi
----------

| År | Tittel | Notes |
| --- | --- | --- |
| 2008 | *99% Ærlig* | Emire og Lillebror |
| 2010 | *One Digit* | Singel |
| 2011 | *Amina Sewali* | Album |
| 2012 | *Masterplan* | Single |
| 2017 | Mesterverk | Single |

Referanser
----------

1. ↑  scenekunst.no Arkivert 19. august 2014 hos Wayback Machine.
2. ↑  motlys.net Arkivert 14. mai 2011 hos Wayback Machine.
3. ↑  filmweb.no
4. ↑
5. ↑  «Amandapris nominasjoner».
6. ↑  «dramatikkenshus.no». Arkivert fra originalen 19. august 2014. Besøkt 18. august 2014.
7. ↑  oslokonserthus.no Arkivert 19. august 2014 hos Wayback Machine.
8. ↑  «Rikskonsertene». Arkivert fra originalen 19. august 2014.
9. ↑  nationaltheatret.no Arkivert 19. august 2014 hos Wayback Machine.
10. ↑  Nye fjes på Det Multinorske; scenekunst.no, 27.2.2015
11. ↑  «Andre kullet ved Det Multinorske med avgangsframsyningar». *Mynewsdesk* **(norsk)**. Besøkt 19. juni 2018.
12. ↑  Hør'a, dagbok!; riksteatret.no

Eksterne lenker
---------------

* (en) Offisielt nettsted Rediger på Wikidata

* (en) Amina Sewali – kategori av bilder, video eller lyd på Commons Rediger på Wikidata
* (en) Amina Sewali på Internet Movie Database Rediger på Wikidata

* (no) Amina Sewali hos Nationaltheatret Rediger på Wikidata
* (en) Amina Sewali på MusicBrainz Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** MusicBrainz
 |